**SPrÁva o Účasti verejnosti na Tvorbe právnych Predpisov**

Zámer vyhlásiť prírodnú rezerváciu Homoľa bol oznámený Okresným úradom Banská Bystrica dotknutým subjektom v súlade s § 50 ods. 1 a 2 zákona č. 543/2002 Z. z. o ochrane prírody a krajiny v znení neskorších predpisov. Obec Telgárt o zámere informovala verejnosť vo svojom územnom obvode.

Verejnosť bola o príprave návrhu nariadenia vlády Slovenskej republiky, ktorým sa vyhlasuje prírodná rezervácia Homoľa, informovaná aj prostredníctvom predbežnej informácie (PI/2022/230) k návrhu nariadenia vlády Slovenskej republiky, ktorým sa vyhlasuje chránený areál Pramenná oblasť Rimavy, návrhu nariadenia vlády Slovenskej republiky, ktorým sa vyhlasuje chránený areál Stolica, návrhu nariadenia vlády Slovenskej republiky, ktorým sa vyhlasuje chránený areál Tisovský kras a návrhu nariadenia vlády Slovenskej republiky, ktorým sa vyhlasuje prírodná rezervácia Homoľa zverejnenej v informačnom systéme verejnej správy Slov-Lex.